Et tip om et våben i lejlighed i Jernbanegade i Hjørring førte søndag middag til et massivt opbud af kampklædte politifolk. Politiet stormede lejligheden, men fandt hverken våben eller lejlighedens beboer, der er en mand først i 20'erne. Han er kendt af politiet i forvejen. Politiets indsats flyttede senere til en adresse i Jerslev, hvor billederne er fra. Politiet eftersøger nu manden, som man i følge vagtchefen ikke vurderer er farlig.

Referat:
Kampklædt politi stormede søndag ved middagstid en lejlighed i Jernbanegade i Hjørring efter tip om våben i lejligheden.